Na osnovu člana 9. Ustava Bosansko-podrinjskog kantona Goražde (primjena najvišeg nivoa međunarodno priznatih ljudskih prava i sloboda), člana 10. Ustava Bosansko-podrinjskog kantona Goražde (uvođenje efikasnih instrumenata zaštite prava građana), člana 11. Ustava Bosansko-podrinjskog kantona Goražde (pomoć povratnicima i socijalno ugroženim), člana 14. Ustava Bosansko-podrinjskog kantona Goražde (pomoć porodicama poginulih, ratnih vojnih invalida i boraca domovinskog rata), člana 15. i 16. Ustava Bosansko-podrinjskog kantona Goražde, (određivanje nadležnosti i isključive nadležnosti kantona), člana 18. Ustava Bosansko-podrinjskog kantona Goražde (vršenja nadležnosti), člana 23. Ustava Bosansko-podrinjskog kantona Goražde, člana 28. Ustava Bosansko-podrinjskog kantona Goražde („Službene novine Bosansko-podrinjskog kantona Goražde“, broj: 8/98, 10/00 i 5/03), Skupština Bosansko-podrinjskog kantona Goražde, na 30. redovnoj sjednici, održanoj 29. februara 2014. godine, **d o n o s i:**

**O D L U K U**

**INTERVENTNIM MJERAMA ZAŠTITE GRAĐANSKIH, EKONOMSKIH I SOCIJALNIH PRAVA**

**Član 1.**

**(PREDMET ODLUKE)**

Odluku o interventnim mjerama zaštite ekonomskih i socijalnih prava stanovnika Bosansko-podrinjskog kantona Goražde (u daljem tekstu: Odluka), donosi Skupština Bosansko-podrinjskog kantona Goražde (u daljem tekstu: Skupština) radi izvršavanja nadležnosti organa uprave i njenog djelovanja u cilju zaštite, osiguranja i razvoja Ustavom zagarantovanih prava stanovnika Bosansko-podrinjskog kantona Goražde (u daljem tekstu Kanton), u vanrednim okolnostima u kojima se našla Federacija Bosne i Hercegovine, a prouzrokovana dugogodišnjom teškom ekonomskom i socijalnom krizom u zemlji.

**Član 2.**

**(SVRHA ODLUKE)**

Svrha donošenja Odluke jeste propisivanju interventnih mjera za vanrednim djelovanjem na osiguranju Ustavom zagarantovanog standarda ekonomskih i socijalnih prava građana i ublažavanje negativnih efekata krize po životni standard građana i njihovu imovinu.

**Član 3.**

**(VRSTE INTERVENTNIH MJERA)**

Ovlašćuje se Vlada Kantona, da u rokovima koji su definisani Odlukom provede slijedeće mjere:

1. interventne mjere na osiguranju fizičke sigurnosti imovine i ljudi na području kantona u vanrednim okolnostima,
2. interventne mjere na osiguranju efikasnog upravljanja javnim resursima,
3. interventne mjere na poboljšanju materijalnog položaja socijalno ugroženih stanovnika kantona, uključujući mjere u oblasti zdravstva,
4. interventne mjere u oblasti ekonomskog razvoja i podsticanja zapošljavanja,
5. interventne mjere u oblasti obrazovanja, sporta i mladih,
6. interventne mjere u oblasti osiguranja vladavine prava, borbe protiv kriminala i korupcije.

**Član 4.**

**(PRIMJENA ODLUKE)**

1. Ova odluka donosi se u vanednim okolnostima i u situaciju u kojoj bi ne poduzimanje mjera moglo prouzrokovati pogoršanje ukupnog socijalnog, ekonomskog i političkog stanja u Kantonu i ugrožavanje imovine i života ljudi.
2. Odluka se primjenjuje u skladu sa isključivim i pretpostavljenim nadležnostima Kantona, u oblastima koje su propisane zakonima Kantona i Federacije BiH te u oblastima koja nisu uređena zakonima na način i rokovima propisanom ovom Odlukom.

**Član 5.**

**(PROVOĐENJE)**

U roku od 30 dana Vlada Kantona će provesti mjere iz svoje nadležnosti predviđene u članu 6. ove Odluke i predložiti Skupštini Kantona izmjene i dopune zakona i drugih propisa kojim bi se omogućilo provođenje mjera iz člana 6. ove Odluke.

Vlada Kantona će periodično dostavljati izvještaj Skupštini Kantona o provođenju ove Odluke i isti će biti dostupan javnosti.

**Član 6.**

**(INTERVENTNE MJERE)**

1. Interventne mjere na osiguranju fizičke sigurnosti imovine i ljudi u vanrednim okolnostima:
2. Stavljanje u funkciju sistema civilne zaštiite.
3. Osiguranje imovine od općeopasnih radnji, općeopasnih sredstava, namjernog izazivanja eksplozija i požara i drugih općeopasnih radnji ili korištenja općeopasnih sredstvima koje mogu izazvati opasnost za život ljudi ili imovine velike vrijednosti.
4. interventne mjere na osiguranju efikasnijeg, pravednijeg i održivijeg upravljanja javnim resursima:
5. Osigurati trenutno smanjenje potrošnje na tekuće izdatke organa uprave koji se finansiraju iz Budžeta (troškovi plata i naknada troškova funkcionera i poslanika, poreze i doprinose i troškovi materijala i usluga) za 10 %, . Pripremiti i u skupštinsku proceduru uputiti Zakon o izmjenama i dopunama Zakona o naknadama plaća poslanika i plaća funkcionera koje bira, imenuje ili čiji izbor i imenovanje potvrđuje Skupština i u kojem će se reducirati primanja i naknade izabranih zvaničnika. Ostvaren iznos ušteda uplatiti u fond sredstava iz član 7. ove Odluke. Način raspodjele sredstava fonda i korisnici biće predloženi uz izvještaj iz člana 5.
6. Izvršiti naplatu svih potraživanja po osnovu poreskih i neporeskih obaveza prema kantonlnom budžetu, a 50 % sredstava uplatiti u fond iz člana 7. U obaveze je potrebno uključiti i sve obaveze koje bi po pretpostavljenoj nadležnosti trebale biti uplaćene u budžet.
7. Zaustavljanje svih izdvajanja iz Budžeta za tekuće transfere i obustavljanje aktivnosti na njihovom odobravanju, izuzev aktivnosti koje su definisane Zakonom i dugoročnim planovima.

Tekući tranferi prema općinama u sastavu Kantona su izuzeti iz ove mjere.

1. Potpuno obustavljanje isplata za sve komisije i radna tijela koje se isplaćuju iz Budžeta Kantona, a naknade za članove u komisijama koji su zaposleni u Kantonu, jedinicama lokalne samouprave, javnih preduzeća i ustanova se prestaju isplaćivati u potpunosti.
2. Javno objaviti podatke o svim primaocima sredstava iz budžeta Kantona za 2013. godinu (period 01.01.2013.-31.12.2013), uključujući pojedinčne preglede za svaki mjesec, rangirane od najvećih pojedinačnih primanjima iz Budžeta, sa zakonskim obrazloženjem izdvajanja i pravnim osnovom.
3. Javno objaviti podatke o svim datim subvencijama i transferima za sva pravna i fizička lica za period 01.01.1996. – 31.12.2013. godine, sa prikazom svake pojedinačne donacije /granta/subvencije, pravnim osnovom i obrazloženjem. Podaci o pomoćima po osnovu Zakona iz oblasti socijalne zaštite će se dostaviti na način propisan od strane resornog Ministarstva imajući u vidu zaštitu ličnih podataka građana.
4. Zapošljavanja osoba u stalni radni odnos u organima uprave Kantona, javnim preduzećima i ustanovama čiji je osnivač Kanton ograničava se samo na ona zapošljavanja za koja se ukaže neophodnost (smrt zaposlenika, odlazak u penziju, prestanak radnog odnosa po drugim zakonskim osnovama) ili u slučajevima realizacije određenih projekata za koje su sredstva obezbjeđena iz drugih izvora. Za svako ovo zapošljavanje prethodnu saglasnost mora dati Vlada Kantona.
5. interventne mjere na poboljšanju materijalnog položaja socijalno ugroženih lica, uključujući mjere u oblasti zdravstva:
6. Nastaviti provoditi Odluke Skupštine i Vlade Kantona u cilju da svi građani Kantona koji nisu zdravstveno osigurani po nekom osnovu budu osigurani te na taj način pružiti besplatno liječenje za sve građane.
7. U saradnji sa organizacijama koje vode brigu o zdravlju i oboljelim osobama definisati listu prioritetnih zdravstvenih potreba građana sa prijedlogom mjera koje će biti sastavni dio izvještaja iz člana 5. sa prijedlogom iznosa za finansiranje urgentnih potreba u iznosu koji neće biti manji od 200.000 KM, a koji će se finansirati iz sredstava fonda.
8. U potpunosti zabraniti naplatu zdravstvenih usluga od pacijenata tokom pružanja bolničkih usluga, na način usaglašen sa Kantonalnim zavodom zdravstvenog osiguranja.
9. Završiti aktivnosti na formiranju Bolničke liste lijekova na teret Fonda zdravstvenog osiguranja tako da pacijenti koji budu ležali u Kantonalnoj bolnici neće morati kupovati lijekove, te formirati tzv. B listu lijekova koji se ne nalaze na Esencijalnoj listi lijekova i koriste se u Kantonu a zbog visoke cijene su veliko opterećenje za pacijente. Lijekovi sa B liste bi se nabavljali na teret Fonda zdravstvenog osiguranja uz participaciju pacijenata.
10. Interventne mjere u oblasti rada i smanjenja nezaposlenosti:
11. Pokretanje stimulativnog programa zapošljavanja osoba mladjih od 27 godina kroz smanjenje troškova doprinosa u periodu od prve dvije godine radnog iskustva. Mjera se će provesti u saradnji i koordinaciji i uz saglasnost Kantonalnog zavoda zdravstvenog osiguranja. Ukupno smanjenje troškova koje poslodavci i radnici plaćaju, po ovom osnovu biće umanjeno za najmanje 20 %. Uz Izvještaj iz člana 5., bit će predložen Prijedlog odluke o utvrđivanju osnovice za obračun, način i uplatu doprinosa za zdravstveno osiguranje.
12. Osiguranje potpunog poštivanja zakona u postupku zapošljavanja osoba sa evidencije Službe za zapošljavanje BPK Goražde kako bi se garantovao ravnopravan tretman nezaposlenih lica u odnosu na njihov socijali status, eliminisala korupcija i spriječila zloupotreba službenog položaja.
13. Obezbjeđenje potpunog poštivanja prava radnika po osnovu isplate plaća, naknada, prava na minimalno plaćeni dnevni, sedmični i godišnji odmor i drugih prava u skladu sa Općim kolektivnim ugovorom i Zakonom o radu. Podršku u radu Kantonalnoj upravi za inspekcijske poslove pružit će Uprava policije Bosansko-podrinjskog kantona Goražde u skladu Zakonom o unutrašnjim poslovima.
14. interventne mjere u oblasti osiguranja vladavine prava, borbe protiv kriminala i korupcije
15. Agencija za privatizaciju dostaviće detaljni pregled svih privatizacijskih ugovora sklopljenih od 01.01.1996. – 31.12.2012. godine putem kojih su privatizovana privredna društva, dijelovi privrednih društava i poslovni prostori u njihovom vlasništvu. Izvještaj će sadržavati vrijednost imovine koja je bila ponuđena na prodaju i datum prve prodaje, vrijednost prodate imovine u momentu prodaje, plaćeni iznos i ime i prezime kupca. U slučaju privatizacije putem javne emisije dionica, u saradnji sa Komisijom za vrijednosne papire dostaviće se lista fizičkih lica vlasnika dionica privatizovanih preduzeća. U slučaju da je vlasnik dionica privatizovanih preduzeća Fond ili društvo dostaviće se lista lica vlasnika dionica ili udjela Fonda ili društva.
16. Pozvati i ohrabriti građane da prijave slučajeve korupcije i kriminala te inicirati tužilaštvo i MUP da ispitaju i procesuiraju ove slučajeve kao i da pruže adekvatnu zaštitu onim koji prijave sumnjive slučajeve.

**Član 7.**

 **(KANTONALNI FOND SREDSTAVA)**

1. Vlada Kantona će uspostaviti Kantonalni fond sredstava (u daljem tekstu: Fond) iz kojeg će se finansirati mjere iz člana 6. Sredstva Fonda će biti deponovana na namjenskom podračunu u Ministarstvu za finansije.

 U okviru finansiranja mjera iz člana 6. ove Odluke posebna pozornost će se dati na finansiranje RVI koji su u postupku revizije dovedeni u tešku materijalnu situaciju.

1. Vlada će u skladu sa posebnim propisom osigurati način obezbjeđenja dodatnih sredstava za potrebe Fonda.
2. Upravljanje sredstvima Fonda će biti povjereno predstavnicima javnog, privatnog i civilnog sektora, koji će imati jednako pravo glasa.

**Član 8.**

**(OBAVEZA ORGANA UPRAVE )**

Svi organi uprave i ustanove su obavezni ispuniti poslove i zadatke u skladu sa ovom Odlukom. Odgovornost za ispunjenje poslova i zadataka je na rukovodiocima organa i rukovodećim državnim službenicima.

**Član 9.**

 **(ZAŠTITA POTROŠAČA)**

Kantonalna uprava za inspekcijske poslove osiguraće pojačan inspekcijski nadzor u cilju provođenja mjera za zaštitu potrošača.

**Član 10.**

**(PODNOŠENJE IZVJEŠTAJA)**

Vlada Kantona će u roku od 30 dana dostaviti Izvještaj o implementaciji interventnih mjera Skupštini.

Uz Izvještaj dostaviće se predviđeni prijedlozi odluka, budžeta, zakona i drugih propisa čija promjena uslovljava provođenje mjera iz člana 6.

U mjesečnom izvještaju će se konstatovati napredak u osiguranju svrhe i ciljeva ove Odluke.

**Član 11.**

**(TRAJANJE INTERVENTNIH MJERA)**

Provođenje interventnih mjera traje do usvajanja izvještaja u kojem je konstatovan napredak u oblastima obuhvaćenim interventnim mjerama.

Rok za pokretanje i početak provođenja mjera iz člana 6. je 7 dana od dana donošenja ove Odluke.

Vlada Kantona će pravovremeno, objektivno i zasnovano na činjenicama informisati javnost o napredku u implementaciji mjera iz ove Odluke.

 **Član 12.**

**(STUPANJE NA SNAGU)**

  Ova Odluka stupa na snagu danom donošenja i objavit će se u "Službenim novinama Bosansko-podrinjskog kantona Goražde".

Broj: 01-05-174/14 **PREDSJEDAVAJUĆI SKUPŠTINE**

26. februara 2014. godine Suad Došlo

 G o r a ž d e